62022CJ0773_INF
Presuda Suda (četvrto vijeće) od 29. srpnja 2024. – Komisija/Slovačka (Stručne kvalifikacije)
(predmet C-773/22) (
1
)
„Povreda obveze države članice – Direktiva 2005/36/EZ – Priznavanje stručnih kvalifikacija – Članak 2. stavak 3. – Područje primjene – Različite odredbe prava Unije koje izravno uređuju priznavanje stručnih kvalifikacija – Članak 7. stavak 4. – Uvjeti za određivanje provjere sposobnosti prije prvog pružanja usluga – Članak 14. stavci 1. i 4. – Uvjeti za određivanje kompenzacijskih mjera – Članak 35. stavak 3. – Uvjeti za izdavanje dokaza o formalnoj osposobljenosti specijalista dentalne medicine – Članak 41. stavak 1. točka (c) – Uvjeti za priznavanje dokaza o formalnoj osposobljenosti za primalje – Članak 42. stavak 2. – Djelatnosti kojima primalje moraju barem biti ovlaštene pristupiti – Članak 50. i Prilog VII. točka 1. podtočka (d) – Dokumenti koji se traže od matične države članice za pristup reguliranoj profesiji u državi članici domaćinu – Članak 55. stavak 2. – Smjernice za organizaciju i priznavanje stručnog pripravničkog staža – Neprenošenje u nacionalno pravo”
Slobodno kretanje osoba – Sloboda poslovnog nastana – Radnici – Priznavanje stručnih kvalifikacija – Direktiva 2005/36 – Neprenošenje u nacionalno pravo
(čl. 258. UFEU-a; Direktiva 2005/36 Europskog parlamenta i Vijeća, čl. 2. st. 3., čl. 7. st. 4., čl. 14. st. 1. i 4., čl. 42. st. 2., čl. 50. i čl. 55.a st. 2. i Prilog VII. t. 1. podt. (d))
(t. 38., 39., 42., 69., 70., 72., 75., 77., 83., 88., 93., 95., 123., 126., 140., 144., 145., 149., 152., 159.)
Izreka
1.
Slovačka Republika povrijedila je obveze koje ima na temelju Direktive 2005/36/EZ Europskog parlamenta i Vijeća od 7. rujna 2005. o priznavanju stručnih kvalifikacija, kako je izmijenjena Direktivom 2013/55/EU Europskog parlamenta i Vijeća od 20. studenoga 2013., time što:
–
nije ograničila, u skladu s člankom 2. stavkom 3. Direktive 2005/36, kako je izmijenjena, slučajeve u kojima se ta direktiva ne primjenjuje od onih u kojima poseban instrument prava Unije sadržava posebne odredbe koje se izravno odnose na priznavanje stručnih kvalifikacija;
–
nije uvjetovala, u skladu s člankom 7. stavkom 4. prvim i četvrtim podstavkom Direktive 2005/36, kako je izmijenjena, mogućnost određivanja provjere osposobljenosti pružatelju migrantu time da djelatnost o kojoj je riječ ima posljedice u području zdravlja i javne sigurnosti i utvrđivanjem bitne razlike između sposobnosti tog pružatelja i osposobljavanja koje se zahtijeva u državi članici domaćinu;
–
nije ograničila, u skladu s člankom 14. stavkom 1. točkom (b) Direktive 2005/36, kako je izmijenjena, mogućnost određivanja kompenzacijskih mjera uvjetom da se osposobljavanje potrebno za obavljanje regulirane djelatnosti o kojoj je riječ odnosi na područja koja se bitno razlikuju od onih na koje se primjenjuju dokaz o kompetenciji ili dokaz o formalnoj osposobljenosti tražitelja;
–
nije donijela, u skladu s člankom 42. stavkom 2. točkama (c), (f) i (j) Direktive 2005/36, kako je izmijenjena, odredbe koje su potrebne kako bi se primaljama omogućilo propisivanje pregleda koji su potrebni za što raniju dijagnozu bilo kakve rizičnosti trudnoće, obavljanje, u hitnim slučajevima, poroda na zadatak, kao i pružanje njege koju je propisao liječnik;
–
nije donijela, u skladu s člankom 50. u vezi s Prilogom VII. točkom 1. podtočkom (d) Direktive 2005/36, kako je izmijenjena, odredbu kojom se predviđa prijenos, u roku od dva mjeseca, dokumenata koje traži država članica domaćin i kojima potonja uvjetuje pristup reguliranoj djelatnosti;
–
nije donijela, u skladu s člankom 55.a stavkom 2. Direktive 2005/36, kako je izmijenjena, smjernice za organizaciju i priznavanje pripravničkog staža koji je obavljen u drugoj državi članici ili u trećoj zemlji, osobito kada je riječ o ulozi odgovorne osobe za pripravnički staž.
2.
U preostalom dijelu tužba se odbija.
3.
Europska komisija i Slovačka Republika snosit će svatko svoje troškove.
(
1
)	SL C 54, 13. 2. 2023.